# CutiePieMarzia

Marzia Bisognin ([ˈmartsja bizoɲˈɲin]; Vicenza, Vèneto, Itàlia, 21 d'octubre del 1992), més coneguda pel seu àlies CutiePieMarzia, és una personalitat de YouTube italiana. Al desembre del 2016, els seus vídeos havien acumulat més de 530 milions de visualitzacions, i el seu canal tenia més de 6 milions de subscriptors.

## Carrera
### YouTube

Els vídeos que Bisognin puja a YouTube se centren en la moda, la bellesa, el maquillatge, el DIY, els llibres, les pel·lícules, els videoblogs, els vídeos haul i els videojocs. Encara que és italiana, Bisognin als seus vídeos parla en anglès per tenir una audiència més gran. Té un contracte amb The Platform, una subxarxa de Maker Studios.
CutiePieMarzia és un dels canals de bellesa i maquillatge més populars; el maig del 2014, The Wall Street Journal va informar que rebia més de 16 milions d'espectadors cada mes. A més, era el canal de YouTube italià amb més subscriptors. El 2014 va aconseguir més de 2,2 milions de subscriptors, més que cap altre canal italià aquell any. Consta que, demogràficament, els seus espectadors són dones d'entre 13 i 24 anys, que prenen els vídeos de Bisognin com a referència. Ella les anomena "marzipans".
A part de crear contingut pels seus propis canals, Bisognin ha estat una actriu de veu a diverses websèries d'animació: com a Carrie the Carrot a Oscar's Hotel for Fantastical Creatures i com a Maya (personatge basat en el seu gos) a Pugatory (una websèrie d'animació de 6 episodis).

### Altres projectes

L'èxit del seu canal li ha permès començar a dissenyar roba. El 2014, va dissenyar les sabates "Daisy" a través de Project Shoe.
El gener del 2015, va publicar un llibre de terror titulat La Casa Dei Sogni. També tenia pensat treure el 2016 una novel·la juvenil sobre fenòmens paranormals.

## Màrqueting

Tant Bisognin com Felix Kjellberg (més conegut com a PewDiePie), que han estat en una relació des del 2011, han acumulat un nombre considerable de seguidors. La seva popularitat, junts i per separat, els ha portat a aconseguir contractes publicitaris. Per exemple, el 2014, la parella va formar part d'una campanya de màrqueting per la pel·lícula de terror As Above, So Below. Mentre que els vídeos de Kjellberg tractaven sobre jocs, els de Bisognin formaven una mena de videoblog de viatges sobre l'escapada de la parella a París.
L'octubre del 2014, ABC va promocionar, a través de Bisognin i altres, la seva nova sèrie Selfie.

## Vida personal

Marzia Bisognin va néixer el 21 d'octubre del 1992 a Vicenza, Itàlia.
Un amic li va parlar dels vídeos de PewDiePie recomanant-li que mirés "aquest idiota que juga a videojocs". Va començar a sortir amb Kjellberg el 2011, després d'escriure-li per correu electrònic i dir-li que els seus vídeos li semblaven divertits. Aquell octubre es va traslladar a Suècia per viure amb ell, i més endavant la parella se'n va anar a Itàlia, fins que es van establir a Brighton, al Regne Unit. La parella viu amb els seus dos carlins, Edgar i Maya. La relació de Bisognin amb Felix Kjellberg s'ha destacat en diversos mitjans. The Globe and Mail va publicar que la "personalitat tranquil·la" de Bisognin equilibra l'excentricitat generalitzada de PewDiePie".

## Referències

* ↑ «CutiePieMarzia about». CutiePieMarzia. YouTube. [Consulta: 22 setembre 2014].
* ↑ X, Ashleigh. «Marzia Bisognin Interview». Magazines and Models, 22-06-2013. Arxivat de l'original el 6 d'octubre 2014. [Consulta: 22 setembre 2014].
* ↑ Knorr, Caroline. «What Kids Are Really Watching on YouTube». Huffington Post, 11-02-2016. [Consulta: 11 abril 2016].
* ↑ Spangler, Todd. «PewDiePie Captures YouTube No. 1 Channel Spot, Topping Justin Bieber and Taylor Swift». Variety, 16-08-2013. [Consulta: 27 setembre 2014].
* ↑ Shields, Mike. «Beauty is a Monster Category on YouTube, and it's Still Growing». CMO Today. The Wall Street Journal, 08-05-2014. [Consulta: 22 setembre 2014].
* ↑ Particelli, Daniele. «I 5 canali italiani più seguiti su YouTube» (en italian). Download Blog. Blogo, 18-09-2014. Arxivat de l'original el 6 d'octubre 2014. [Consulta: 29 setembre 2014].
* ↑ Sanna, Umberto. «I 5 canali Youtube italiani più seguiti» (en italian). Tecnocino, 22-09-2014. [Consulta: 29 setembre 2014].
* ↑ Cohen, Joshua. «Top 250 Most Subscribed YouTube Channels Worldwide in 2014». Tubefilter, 23-01-2015. [Consulta: 22 juny 2015].
* 1 2 Mutterle, Paolo. «Lo stile di Marzia conquista YouTube e due milioni di fan» (en italian). Il Giornale Di Vicenza, 21-01-2014. Arxivat de l'original el 10 d'octubre 2014. [Consulta: 22 setembre 2014].
* ↑ Demirgian, Francesca. «CutiePieMarzia, chi è la fashion youtuber che fa impazzire le giovanissime [VIDEO]» (en italià). Velvet Style, 09-06-2015. Arxivat de l'original el 14 de juny 2015. [Consulta: 22 juny 2015].
* ↑ Pearce, Tilly. «New Oscar's Hotel Characters Announced at Summer in the City 2015». TenEighty, 16-08-2015. [Consulta: 11 abril 2016].
* 1 2 Rody-Mantha, Bree. «New series Pugatory features the voice talent of PewDiePie». StreamDaily, 28-10-2015. Arxivat de l'original el 23 d’abril 2016. [Consulta: 11 abril 2016].
* ↑ Trowbridge, Cecily. «5 Inspiring YouTubers Who Prove Coupledom Doesn't Define You (Because You May Need A Reminder on Valentine's Day)». Bustle, 20-01-2015. [Consulta: 22 juny 2015].
* ↑ Dorothy Project Shoe. «Vlogger & Youtuber, Cutie Pie Marzia, Talks About Her Own Designed PROJECT SHOE». Project Shoe, 04-08-2014. [Consulta: 29 setembre 2014].
* ↑ Bisognin, Marzia "CutiePie". Dream House (en italià). Newton Compton Editori, 29 gener 2015. ISBN 9788854179660.
* ↑ Bauckhage, Tobias. «Social Media Buzz: 'November Man' Labors to Overcome 'As Above, So Below'». Variety, 29-08-2014. [Consulta: 22 setembre 2014].
* ↑ Coyle, Meghan. «YouTube Power Couple Produces Miniseries for Horror Movie». ET Centric, 02-09-2014. [Consulta: 29 setembre 2014].
* ↑ Poggi, Jeanine. «ABC Revamps YouTube Marketing to Better Reach Digital Viewers». Advertising Age, 08-10-2014. [Consulta: 10 octubre 2014].
* ↑ Bisognin, Marzia (2013-07-12). «Draw My Life Marzia Bisognin». CutiePieMarzia (YouTube). Consulta: 2015-06-22.
* ↑ ; Andersson, Ulf; Akbar, Jay«The King of YouTube: How 25-year-old makes £2.6m a year just from playing computer games in Brighton flat he shares with girlfriend (and yes, they did meet over the internet)». The Daily Mail, 23-01-2015. [Consulta: 22 juny 2015].
* ↑ Ryall, Jenni. «Meet the guy making $4M a year on YouTube». New York Post, 20-06-2014. [Consulta: 29 setembre 2014].
* ↑ Lindstrom, Lars. «COLUMN Pewdiepie rules, now one million subscribers». Expressen, 13-07-2012. Arxivat de l'original el 23 de setembre 2012. [Consulta: 22 setembre 2014].
* ↑ Scott-Delany, Finn. «Brighton YouTube sensation has more subscribers than Justin Bieber». The Argus, 09-11-2013. [Consulta: 2 octubre 2014].
* ↑ Bisognin, Marzia. «Still in Brighton...». MarziaPie. Twitter, 21-11-2013. [Consulta: 2 octubre 2014].
* ↑ Lindqvist, Johan. «Pewdiepie talar ut i unik intervju» (en swedish). Göteborgs-Posten, 08-10-2014. Arxivat de l'original el 4 març 2016. [Consulta: 10 octubre 2014].
* ↑ Shields, Mike. «YouTube Power Couple PewDiePie and CutiePieMarzia Create Miniseries For Movie "As Above, So Below"». CMO Today. The Wall Street Journal, 28-08-2014. [Consulta: 22 setembre 2014].
* ↑ Woolley, Emma. «PewDiePie: YouTube's biggest star is a profane Swede you've never heard of». The Globe and Mail, 25-02-2014. [Consulta: 22 setembre 2014].

## Enllaços externs

* CutiePieMarzia canal a YouTube